stanford-oval/wikipedia huggingface dataset:
สำนักงานปกป้องสิ่งแวดล้อมสหรัฐ

ตราสัญลักษณ์
​
สำนักงานปกป้องสิ่งแวดล้อม (Environmental Protection Agency -EPA) หรือ "อีพีเอ" เป็นหน่วยงานระดับประเทศ หรือระดับรัฐบาลกลางของประเทศสหรัฐอเมริกา มีหน้าที่ดูแลปกป้องสุขภาพของมวลมนุษย์และปกป้องสิ่งแวดล้อมธรรมชาติ ซึ่งได้แก่อากาศ น้ำและแผ่นดิน EPA เริ่มปฏิบัติงานเมื่อวันที่ 2 ธันวาคม พ.ศ. 2513 จัดตั้งโดยประธานาธิบดีริชาร์ด นิกสัน โดยมีผู้อำนวยการสำนักเป็นผู้บังคับบัญชา หน่วยงานนี้ไม่ใช่กระทรวงแต่ผู้อำนวยการได้รับการเทียบเท่ากับรัฐมนตรี ผู้อำนวยการคนปัจจุบัน (พ.ศ. 2550) คือนายสตีเฟน แอล จอห์นสัน (Stephen L. Johnson) และผู้ช่วยผู้อำนวยการคือนายมาร์คัส พีคอค พนักงานเต็มเวลาในหน่วยงานนี้มีจำนวนประมาณ 18,000 คน
ภาพรวม

อีพีเอ.มีพนักงาน 17,000 คนในสำนักงานใหญ่ ในสำนักงานภาค 10 แห่งและในหอปฏิบัติการทดลองที่กระจายทั่วประเทศ 27 แห่ง มากกว่าครึ่งของพนักงานเป็นวิศวกร นักวิทยาศาสตร์และผู้เชี่ยวชาญด้านการปกป้องสิ่งแวดล้อมและกลุ่มอื่นที่รวมทั้ง
ผู้เชี่ยวชาญด้านกฎหมาย สาธารณกิจ การคลังและผู้เชี่ยวชาญด้านคอมพิวเตอร์
สำนักงานฯ ทำหน้าที่ดำเนินการประเมินสิ่งแวดล้อม วิจัยและให้การศึกษา มีความรับผิดชอบหลักในด้านการกำหนดและใช้บังคับมาตรฐานระดับชาติภายใต้กฎหมายสิ่งแวดล้อมฉบับต่างๆ โดยการปรึกษาหารือกับรัฐต่างๆ ชนเผ่าและรัฐบาลส่วนท้องถิ่น ในบางกรณี อีพีเอ.จะมอบอำนาจหน้าที่การให้การอนุญาต, และการตรวจตราเฝ้าระวังให้แก่รัฐต่างๆ และแก่ชนอเมริกันพื้นเมือง อีพีเอ.ใช้อำนาจโดยการปรับ การบังคับและอื่นๆ
สำนักงานฯ ทำงานร่วมกับภาคอุตสาหกรรมและกับรัฐบาลทุกระดับในโครงการปกป้องสิ่งแวดล้อมด้านต่างๆ ตามความสมัครใจ และโครงการอนุรักษ์พลังงาน
ประวัติ

เมื่อวันที่ 9 กรกฎาคม พ.ศ. 2513 ประธานาธิบดีริชาร์ด นิกสันได้นำส่งแผนปรับปรุงองค์การหมายเลข 3 (Reorganization Plan No. 3) ต่อรัฐสภาด้วยมติคณะรัฐมนตรีเพื่อจัดตั้งสำนักงานปกป้องสิ่งแวดล้อมโดยให้เป็นหน่วยงานเอกเทศที่มีความเป็นอิสระจากการบังคับบัญชาของหน่วยงานอื่นๆ ที่มีอยู่ในทุกระดับและจากรัฐบาลกลาง ก่อนมีการจัดตั้งอีพีเอ. ยังไม่มีหน่วยงานใดในสหรัฐฯ ที่มีโครงสร้างที่สามารถต่อสู้กับการโจมตีของมลพิษซึ่งเป็นอันตรายต่อสุขภาพมนุษยชาติและการเสื่อมโทรมของสิ่งแวดล้อมอย่างใหญ่หลวง อีพีเอ.ได้รับมอบหมายหน้าที่ให้ทำหน้าที่ซ่อมความเสียหายที่ได้เกิดขึ้นกับสิ่งแวดล้อมธรรมชาติแล้วนั้น และทำการวางกฎเกณฑ์เพื่อใช้เป็นแนวทางสำหรับชาวอเมริกันให้ช่วยกันทำให้อเมริกามีความสะอาดและปลอดภัยมากขึ้น
โครงการอากาศ > ดาวพลังงาน

ดูบทความหลัก: ดาวพลังงาน
เมื่อ พ.ศ. 2537 อีพีเอ.ได้เปิดโครงการดาวพลังงานขึ้น ซึ่งเป็นโครงการสมัครใจส่งเสริมประสิทธิภาพการใช้พลังงาน ในปี พ.ศ. 2549 อีพีเอเปิดโครงการในทำนองเดียวกันคือโครงการ "สำนึกน้ำ" ที่ส่งเสริมการใช้น้ำอย่างมีประสิทธิภาพ อีพีเอ.ยังได้บริหารกฎหมายรัฐบาลกลางว่าด้วยยาฆ่าแมลง ยากำจัดเชื้อราและยากำจัดหนู (FIFRA) ซึ่งบังคับมานานก่อนตั้งอีพีเอ. โดยบังคับให้มีการจดทะเบียนการจำหน่ายยากำจัดแมลง เชื้อราและหนูในประเทศสหรัฐฯ รวมทั้งความรับผิดชอบในการตรวจผลการประเมินผลกระทบต่อสิ่งแวดล้อมในโครงการต่างๆ ของรัฐบาลกลาง
โครงการอากาศ > การทดสอบการประหยัดเชื้อเพลิงและผลลัพธ์

บริษัทผู้ผลิตถูกบังคับให้นำผลการทดสอบการประหยัดเชื้อเพลิงของอีพีเอ.ไปใช้ในการโฆษณาอัตราการใช้เชื้อเพลิงของรถที่ตนผลิตและห้ามผู้ผลิตใช้ผลทดสอบจากที่อื่นใด การคำนวณการประหยัดน้ำมันใช้ข้อมูลการปลดปล่อยที่เก็บจากผลการทดสอบที่มีใบรับรองตามกฎหมาอากาศสะอาด (Clean Air Act (1970) - 1970) โดยการวัดปริมาณคาร์บอนรวมที่ได้จากการจับจากไอเสียทั้งหมดระหว่างการทดสอบ ผลการคำนวณนี้จะถูกปรับอีกครั้งหนึ่งโดยปรับลง 10% สำหรับการขับขี่ในเมืองและ 22% สำหรับทางหลวงเพื่อชดเชยตามสภาพการขับขี่ซึ่งใช้มาตั้งแต่ พ.ศ. 2515
ระบบการทดสอบที่ใช้ในปัจจุบันได้พัฒนามาตั้งแต่ปี พ.ศ. 2515 โดย ทำการจำลองสภาพการขับขี่ในชั่วโมงเร่งด่วนของลอสแอนเจลิส ในสมัยนั้น ก่อน พ.ศ. 2527 อีพีเอยังไม่ได้ปรับค่าประหยัดเชื้อเพลิงลงมาและยังใช้ตัวเลขค่าการประหยัดพลังงานตายตัวที่คำนวณได้จากการทดสอบโดยตรง ในปี พ.ศ. 2549 อีพีเอได้ดำเนินการจัดทำวิธีการทดสอบครั้งสุดท้ายเพื่อปรับปรุงการประหยัดเชื้อเพลิงและการปลดปล่อยใอเสียซึ่งจะมีผลใช้บังคับกับรถยนต์รุ่น 2008 เป็นต้นไป เป็นการวางรอบกรรมวิธีการทดสอบ 12 ปีเป็นครั้งแรก
นับถึงปัจจุบัน ปรากฏว่าผู้ใช้รถเกือบทั้งหมดรายงานว่ารถยนต์ที่ใช้อยู่โลกแห่งความจริงประหยัดเชื้อเพลิงได้มากกว่าข้อกำหนดของอีพีเอ ปัญหานี้เห็นได้ชัดเจนมากในรถยนต์ลูกผสม (hybrid vehicle).......
ข้อถกเถียง > ระดับคุณภาพอากาศเหตุการณ์ 9/11

ดู EPA 9/11 pollution controversy
รายชื่อผู้อำนวยการสำนักปกป้องสิ่งแวดล้อม

| --- | --- |
พ.ศ. 2513-2516: William D. Ruckelshaus
พ.ศ. 2516-2520: Russell E. Train
พ.ศ. 2520-2524: Douglas M. Costle
พ.ศ. 2524-2526: Anne M. Gorsuch (Burford)
พ.ศ. 2526-2528: William D. Ruckelshaus
พ.ศ. 2528-2532: Lee M. Thomas
พ.ศ. 2532-2536: William K. Reilly
พ.ศ. 2536-2544: Carol M. Browner
พ.ศ. 2544-2546: Christine Todd Whitman
พ.ศ. 2546-2548: Michael O. Leavitt
พ.ศ. 2548-2552: Stephen L. Johnson
พ.ศ. 2552-2556: Lisa Jackson
พ.ศ. 2556-2560: Gina McCarthy
พ.ศ. 2560-: Scott Pruitt
กฎหมายที่เกี่ยวข้อง > อากาศ

พ.ศ. 2498 -  กฎหมายควบคุมมลพิษ (Air Pollution Control Act) PL 84-159
พ.ศ. 2506 -  กฎหมายอากาศสะอาด (Clean Air Act) PL 88-206
พ.ศ. 2508 -  กฎหมายควบคุมอากาศเสียจากยานยนต์ (Motor Vehicle Air Pollution Control Act) PL 89-272
พ.ศ. 2509 -  กฎหมายอากาศสะอาดฉบับแก้ไข (Motor Vehicle Air Pollution Control Act) PL 89-675
พ.ศ. 2510 -  กฎหมายคุณภาพอากาศ (Air Quality Act) PL 90-148
พ.ศ. 2512 -  กฎหมายนโบยสิ่งแวดล้อมแห่งชาติ (National Environmental Policy Act) PL 91-190
พ.ศ. 2513 -  กฎหมายอากาศสะอาด พ.ศ. 2513 (Clean Air Act Extension|Clean Air Act (1970)|Clean Air Act Extension) PL 91-604
พ.ศ. 2519 -  กฎหมายควบคุมสารพิษ (Toxic Substances Control Act) PL 94-469
พ.ศ. 2520 -  กฎหมายอากาศสะอาดฉบับแก้ไข (Clean Air Act Amendments) PL 95-95
พ.ศ. 2533 -  กฎหมายอากาศสะอาด พ.ศ. 2533 (Clean Air Act Amendments|Clean Air Act (1990)|Clean Air Act Amendments) PL 101-549
กฎหมายที่เกี่ยวข้อง > น้ำ

พ.ศ. 2491 -  กฎหมายควบคุมมลพิษทางน้ำ (Water Pollution Control Act) PL 80-845
พ.ศ. 2508 -  กฎหมายคุณภาพน้ำ (Water Quality Act) PL 89-234
พ.ศ. 2509 -  กฎหมายคืนสภาพน้ำสะอาด (Clean Waters Restoration Act) PL 89-753
พ.ศ. 2512 -  กฎหมายนโยบายสิ่งแวดล้อมแห่งชาติ (National Environmental Policy Act) PL 91-190
พ.ศ. 2513 -  กฎหมายปรับปรุงคุณภาพน้ำ (Water Quality Improvement Act) PL 91-224
พ.ศ. 2515 -  กฎหมายควบคุมมลพิษทางน้ำ (Water Pollution Control Act) PL 92-500
พ.ศ. 2517 -  กฎหมายน้ำดื่มปลอดภัย (Safe Drinking Water Act) PL 93-523
พ.ศ. 2519 -  กฎหมายควบคุมสารพิษ (Toxic Substances Control Act) PL 94-469
พ.ศ. 2520 -  กฎหมายน้ำสะอาด (Clean Water Act) PL 95-217
พ.ศ. 2530 -  กฎหมายคุณภาพน้ำ (Water Quality Act) PL 100-4
กฎหมายที่เกี่ยวข้อง > ผืนแผ่นดิน

พ.ศ. 2507 - กฎหมายป่าชัฎ (Wilderness Act) PL 88-577
พ.ศ. 2511 - กฎหมายพิทักษ์แม่น้ำสวยงาม (Scenic Rivers Preservation Act) PL 90-542
พ.ศ. 2512 - กฎหมายนโยบายสิ่งแวดล้อมแห่งชาติ (National Environmental Policy Act) PL 91-190
พ.ศ. 2513 - กฎหมายป่าชัฎ (Wilderness Act) PL 91-504
พ.ศ. 2517 - กฎหมายควบคุมการทำเหมืองเปิดและการฟื้นสภาพที่ดิน (Surface Mining Control and Reclamation Act) PL 95-87
พ.ศ. 2521 - กฎหมายป่าชัฎ (Wilderness Act) PL 98-625
พ.ศ. 2523 - กฎหมายปกป้องผืนแผ่นดินอะแลสกา (Alaska Land Protection Act) PL 96-487
พ.ศ. 2537 - กฎหมายปกป้องทะเลทรายแคลิฟอร์เนีย (California Desert Protection Act) PL 103-433
พ.ศ. 2539 - กฎหมายคุ้มครองคุณภาพอาหาร (Food Quality Protection Act)
กฎหมายที่เกี่ยวข้อง > สิ่งมีชีวิตชนิดที่ใกล้สูญพันธุ์

พ.ศ. 2489 -  กฎหมายการประสานงาน (Coordination Act) PL 79-732
พ.ศ. 2509 -  กฎหมายคุ้มครองสัตว์ป่าชนิดใกล้สูญพันธุ์ (Endangered Species Preservation Act) PL 89-669
พ.ศ. 2512 -  กฎหมายอนุรักษ์สัตว์ป่าชนิดใกล้สูญพันธุ์  (Endangered Species Conservation Act) PL 91-135
พ.ศ. 2515 -  กฎหมายคุ้มครองสัตว์เลี้ยงลูกด้วยนมในทะเล (Marine Mammal Protection Act) PL 92-522
พ.ศ. 2516 -  กฎหมายว่าด้วยการพิทักษ์สัตว์ที่เสี่ยงต่อการสูญพันธุ์  (Endangered Species Act) PL 93-205 กฎหมายที่มีจุดประสงค์ในการพิทักษ์สัตว์ที่จัดอยู่ในอันตรายจากการสูญพันธุ์ที่ “เป็นผลจากความเจริญทางเศรษฐกิจและการพัฒนาอันปราศจากการคำนึงที่เพียงพอและการอนุรักษ์”
กฎหมายที่เกี่ยวข้อง > ของเสียอันตราย

พ.ศ. 2508 -  กฎหมายกำจัดสิ่งปฏิกูล (Solid Waste Disposal Act) PL 89-272
พ.ศ. 2512 -  กฎหมาย นโยบายสิ่งแวดล้อมแห่งชาติ(National Environmental Policy Act) PL 91-190
พ.ศ. 2513 -  กฎหมายกู้คืนทรัพยากร (Resource Recovery Act) PL 91-512
พ.ศ. 2519 -  กฎหมายอนุรักษ์ทรัพยากรและการกู้คืน (Resource Conservation and Recovery Act) PL 94-580
พ.ศ. 2523 -  กฎหมายตอบสนองสิ่งแวดล้อมแบบรวม การชดเชยและการรับผิด (Comprehensive Environmental Response, Compensation, and Liability Act) ("Superfund") PL 96-510
พ.ศ. 2525 -  กฎหมายที่เก็บรวมกากของเสียนิวเคลียร์ (Nuclear Waste Repository Act) PL 97-425
พ.ศ. 2527 -  กฎหมายฉบับแก้ไขว่าด้วยของเสียอันตรายและสิ่งปฏิกูล (Hazardous and Solid Wastes Amendments Act) PL 98-616
พ.ศ. 2529 -  กฎหมายแก้ไขซูเปอร์ฟันด์และกฎหมายการให้อนุญาตซ้ำ (Superfund Amendments and Reauthorization Act) PL 99-499
พ.ศ. 2545 -  กฎหมายบรรเทาความรับผิดในธุรกิจขนาดเล็กและกฎหมายฟื้นฟูที่ดินบราวน์ฟิลด์ (Small Business Liability Relief and Brownfields Revitalization Act) ("Brownfields Law") PL 107-118
ดูเพิ่ม

การระบายกรดในเหมือง (Acid mine drainage)
มลพิษทางอากาศ (Air pollution)
แม่น้ำมรดกอเมริกัน (American Heritage Rivers)
การรวบรวมปัจจัยการปลดปล่อยสารมลพิษทางอากาศ (AP 42 Compilation of Air Pollutant Emission Factors)
แบบจำลองการกระจายของบรรยากาศ (Atmospheric dispersion modeling)
การเฝ้าระวังทางชีวะ (BioWatch
FMVSS
รายชื่อบริษัทจัดการของเสีย (List of waste management companies)
รายชื่อหัวข้อเรื่องเกี่ยวกับการจัดการของเสีย (List of waste management topics)
รายชื่อเทคโนโลยีสำหรับการบำบัดของเสีย (List of solid waste treatment technologies)
รายชื่อพื้นที่ "ซุเปอร์ฟันด์" ในสหรัฐฯ (List of Superfund sites in the United States)
คดีระหว่างรัฐแมสสาชูเสตส์ กับ สำนักงานปกป้องสิ่งแวดล้อมMassachusetts v. Environmental Protection Agency)
นิติเวชศาสตร์และการฝึกหัด สำนักงานบังคับคดีอาชญากรรม (Office of Criminal Enforcement, Forensics and Training)
กฎหมายผ่อนปรนข้อบังคับRegulatory Flexibility Act)
พลังงานทดแทน (Renewable energy)
คณะกรรมการสอบสวนความปลอดภัยและอันตรายทางเคมี (U.S. Chemical Safety and Hazard Investigation Board)
ขบวนการการใช้เชิงฉลาด (Wise Use Movement)
แหล่งข้อมูลอื่น

US EPA Glossary
Environmental Protection Agency
Articles and documents from EPA's development 1970-
The environmental statutes for which EPA has primary responsibility
www.fueleconomy.gov
Collected Papers of William Sanjour เก็บถาวร 2009-04-18 ที่ เวย์แบ็กแมชชีน, a retired EPA employee and whistleblower
Current 40 CFR Books in Digital Format เก็บถาวร 2008-02-03 ที่ เวย์แบ็กแมชชีน
High Court Rules Against White House on Emissions เก็บถาวร 2007-12-05 ที่ เวย์แบ็กแมชชีน, Breaking Legal News, April 2, 2007
UDDS.
ที่ทำการใหญ่ของ อีพีเอ.ในวอชิงตัน ดีซี
อัลแบร์โต ซักเกโรนี

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  อัลแบร์โต ซัคเคโรนี
วันเกิด:   (1953-04-01) 1 เมษายน ค.ศ. 1953 (71 ปี)
สถานที่เกิด:  เมลโดลา, อิตาลี
จัดการทีม
ปี:  ทีม
1983–1985:  Cesenatico
1985–1987:  Riccione
1987–1988:  Boca San Lazzaro
1988–1990:  Baracca Lugo
1990–1993:  Venezia
1993–1994:  โบโลญญา
1994–1995:  Cosenza
1995–1998:  อูดีเนเซ
1998–2001:  มิลาน
2001–2002:  ลาซีโอ
2003–2004:  อินแตร์นาซีโอนาเลมีลาโน
2006–2007:  โตรีโน
2010:  ยูเวนตุส
2010–2014:  ญี่ปุ่น
2016:  เป่ย์จิงกั๋วอัน
2017–2019:  สหรัฐอาหรับเอมิเรตส์
อัลแบร์โต ซักเกโรนี (อิตาลี: Alberto Zaccheroni) เป็นผู้จัดการทีมฟุตบอลชาวอิตาลี มีชื่อเสียงจากการคุมสโมสรชั้นนำในเซเรียอา และคว้าแชมป์ลีกกับเอซี มิลาน ในปี ค.ศ. 1999 สโมสรอื่น ๆ ที่เขาเคยคุม ได้แก่ ลาซีโอ, อินแตร์นาซีโอนาเลมีลาโน และยูเวนตุส เขาคว้าแชมป์เอเชียนคัพ 2011 กับการคุมทีมชาติญี่ปุ่น ทั้งยังคิดค้นแท็กติก 3–4–3 อันแปลกใหม่อีกด้วย
เกียรติประวัติ > สโมสร

Campionato Interregionale: 2
Campionato italiano Serie C2: 1
Campionato italiano Serie C1: 1
เซเรียอา: 1
เกียรติประวัติ > ทีมชาติ

เอเอฟซี เอเชียนคัพ: 2011
ฟุตบอลชิงแชมป์เอเชียตะวันออก: 2013
เกียรติประวัติ > บุคคล

Albo Panchina d'Oro (2): 1996–97, 1998–99
ผู้จัดการทีมยอดเยี่ยมแห่งปีของเซเรียอา: 1999
แหล่งข้อมูลอื่น

Alberto Zaccheroni's record of achievement
| ด ค กรายชื่อนักกีฬาทีมชาติญี่ปุ่น – ฟุตบอลโลก 2014 |
| --- | --- | --- |
|  1 คาวาชิมะ  2 อูจิดะ  3 ก. ซากาอิ  4 ฮนดะ  5 นากาโตโมะ  6 โมริชิเกะ  7 เอ็นโด  8 คิโยตาเกะ  9 โอกาซากิ  10 คางาวะ  11 คากิตานิ  12 นิชิกาวะ  13 โอกุโบะ  14 อาโอยามะ  15 คนโนะ  16 ยามางูจิ  17 ฮาเซเบะ (c)  18 โอซาโกะ  19 อิโนฮะ  20 ไซโต  21 ฮ. ซากาอิ  22 โยชิดะ  23 กนดะ  ผู้ฝึกสอน: ซักเกโรนี  |  1 คาวาชิมะ  2 อูจิดะ  3 ก. ซากาอิ  4 ฮนดะ  5 นากาโตโมะ  6 โมริชิเกะ  7 เอ็นโด  8 คิโยตาเกะ  9 โอกาซากิ  10 คางาวะ  11 คากิตานิ  12 นิชิกาวะ  13 โอกุโบะ  14 อาโอยามะ  15 คนโนะ  16 ยามางูจิ  17 ฮาเซเบะ (c)  18 โอซาโกะ  19 อิโนฮะ  20 ไซโต  21 ฮ. ซากาอิ  22 โยชิดะ  23 กนดะ  ผู้ฝึกสอน: ซักเกโรนี  |  |
| ด ค กผู้จัดการทีมในชุดชนะเลิศเซเรียอา |
| --- | --- |
 1930: Weisz  1931: Carcano  1932: Carcano  1933: Carcano  1934: Carcano  1935: Bigatto  1936: Weisz  1937: Weisz  1938: Castellazzi  1939: Felsner  1940: Peruchetti  1941: Felsner  1942: Schaffer  1943: Kuttik  1946: Ferrero  1947: Ferrero  1948: Sperone  1949: Lievesley  1950: Carver  1951: Czeizler  1952: Sárosi  1953: Foni  1954: Foni  1955: Puricelli  1956: Bernardini  1957: Viani  1958: Broćić  1959: Viani  1960: Parola  1961: Parola  1962: Rocco  1963: Hel. Herrera  1964: Bernardini  1965: Hel. Herrera  1966: Hel. Herrera  1967: Her. Herrera  1968: Rocco  1969: Pesaola  1970: Scopigno  1971: Invernizzi  1972: Vycpálek  1973: Vycpálek  1974: Maestrelli  1975: Parola  1976: Radice  1977: ตราปัตโตนี  1978: ตราปัตโตนี  1979: Liedholm  1980: Bersellini  1981: ตราปัตโตนี  1982: ตราปัตโตนี  1983: Liedholm  1984: ตราปัตโตนี  1985: Bagnoli  1986: ตราปัตโตนี  1987: Bianchi  1988: Sacchi  1989: ตราปัตโตนี  1990: Bigon  1991: Boškov  1992: กาเปลโล  1993: กาเปลโล  1994: กาเปลโล  1995: Lippi  1996: กาเปลโล  1997: Lippi  1998: Lippi  1999: ซักเกโรนี  2000: เอริกซอน  2001: กาเปลโล  2002: Lippi  2003: Lippi  2004: อันเชลอตตี  2005: Capello  2006: มันชีนี  2007: มันชีนี  2008: มันชีนี  2009: มูรีนโย  2010: มูรีนโย  2011: อัลเลกรี  2012: กอนเต  2013: กอนเต  2014: กอนเต  2015: อัลเลกรี  2016: อัลเลกรี  2017: อัลเลกรี  2018: อัลเลกรี  2019: อัลเลกรี  2020: ซาร์รี  2021: กอนเต  2022: ปิโอลี  2023: สปัลเล็ตติ  2024: อินซากี
พระยาประเสริฐสุนทราศรัย (กระจ่าง สิงหเสนี)

| อำมาตย์โท พระยาประเสริฐสุนทราศรัย  (กระจ่าง สิงหเสนี) จ> ช., จ.ม. |
| --- | --- |

เกิด: 14 พฤศจิกายน พ.ศ. 2416
ถึงแก่กรรม: 22 กุมภาพันธ์ พ.ศ. 2471 (54 ปี)
สาเหตุเสียชีวิต: โรคดีซ่าน
ตำแหน่ง: ผู้ว่าราชการเมืองบุรีรัมย์   ผู้ว่าราชการจังหวัดเลย   ปลัดมณฑลอุดร   ผู้ว่าราชการจังหวัดตราด
ภรรยาเอก: คุณหญิงตุ่ม
บุตร: หลวงสิริราชไมตรี (จรูญ สิงหเสนี)
บิดามารดา: พระยาเพชรชฎา (ดิศ สิงหเสนี) (บิดา) โหมด (มารดา)
อำมาตย์โท นายหมวดเอก นายเรือเอก พระยาประเสริฐสุนทราศรัย (กระจ่าง สิงหเสนี) อดีตผู้ว่าราชการเมืองบุรีรัมย์ ปลัดมณฑลอุดร ผู้ว่าราชการจังหวัดเลย และผู้ว่าราชการจังหวัดตราด
ประวัติ

พระยาประเสริฐสุนทราศรัย มีชื่อเดิมว่า กระจ่าง เกิดเมื่อวันที่ 14 พฤศจิกายน พ.ศ. 2416 เป็นบุตรชายของพระยาเพชรชฎา (ดิศ สิงหเสนี) กับมารดาชื่อ โหมด
ด้านชีวิตครอบครัวสมรสกับ คุณหญิงตุ่ม มีบุตรธิดาที่สำคัญคือ
คุณหญิงเจือ นครราชเสนี ผู้บริจาคที่ดินสร้างโรงเรียนบดินทรเดชา (สิงห์ สิงหเสนี) สมรสกับ พระยานครราชเสนี (สหัด สิงหเสนี)
หลวงสิริราชไมตรี (จรูญ สิงหเสนี) สมาชิกคณะราษฎรและอดีตเอกอัครราชทูตไทยประจำอิตาลี
นางสาวจวงจันทร์ สิงหเสนี ผู้ทูลเกล้าฯ ถวายที่ดินสร้างวัดพระราม 9 กาญจนาภิเษก พระอารามหลวง
พระยาประเสริฐสุนทราศรัยถึงแก่อนิจกรรมด้วยโรคดีซ่าน เมื่อวันที่ 22 กุมภาพันธ์ พ.ศ. 2471 สิริอายุได้ 54 ปี
รับราชการ

พระยาประเสริฐสุนทราศรัยเข้ารับราชการเป็นมหาดเล็กจากนั้นจึงได้เป็นพระพี่เลี้ยงในสมเด็จพระเจ้าลูกยาเธอ เจ้าฟ้าจักรพงษ์ภูวนาถ ต่อมาได้ขึ้นไปรับราชการที่มณฑลนครราชสีมา ในตำแหน่งผู้ช่วยข้าหลวงมหาดไทยมณฑลนครราชสีมา จนได้รับพระราชทานสัญญาบัตรเป็น หลวงรังสฤษดิ์ศุขการ เมื่อวันที่ 30 เมษายน พ.ศ. 2437
จากนั้นอีก 3 ปีต่อมาคือในปี พ.ศ. 2440 ได้รับโปรดเกล้าฯ แต่งตั้งให้เป็นข้าหลวงมหาดไทยมณฑลนครราชสีมา จากนั้นในวันที่ 9 พฤษภาคม พ.ศ. 2444 ได้โปรดเกล้าฯ ให้ไปรั้งตำแหน่งผู้ว่าราชการเมืองนางรอง ลำดับชั้นที่ 2 โท ซึ่งวันที่ 3 สิงหาคม ปีเดียวกันได้เปลี่ยนชื่อเป็น เมืองบุรีรัมย์ และได้โปรดเกล้าฯ ให้ส่งสัญญาบัตรตำแหน่งหน้าที่ราชการไปพระราชทานเมื่อวันที่ 26 กันยายน 2444 จนได้รับพระราชทานสัญญาบัตรเป็น พระนครภักดี ศรีนครานุรักษ์ เมื่อวันที่ 23 มีนาคม พ.ศ. 2447
ในวันที่ 13 มิถุนายน พ.ศ. 2451 โปรดเกล้าฯ แต่งตั้งให้ไปรับตำแหน่ง ปลัดมณฑลอุดร โดยมี หลวงอนุรักษ์ภูเบศร์ ข้าหลวงมหาดไทยมณฑลภูเก็ตมารับตำแหน่งผู้ว่าราชการเมืองบุรีรัมย์แทน โดยได้รับโปรดเกล้าฯ พระราชทานยศเป็นอำมาตย์โท เมื่อวันที่ 20 สิงหาคม พ.ศ. 2454 จากนั้นจึงได้ย้ายไปรับตำแหน่ง ผู้ว่าราชการเมืองเลย แทน พระภักดีศรีสงคราม ที่สลับไปรับตำแหน่ง ปลัดมณฑลอุดร เมื่อวันที่ 2 มิถุนายน พ.ศ. 2456
จากนั้นจึงได้รับพระราชทานบรรดาศักดิ์เป็น พระยาประเสริฐสุนทราศรัย เมื่อวันที่ 30 ธันวาคม พ.ศ. 2460 ต่อมาจึงได้ย้ายไปดำรงตำแหน่ง ผู้ว่าราชการเมืองตราด เป็นตำแหน่งสุดท้ายก่อนกราบถวายบังคมลาออกจากราชการเมื่อวันที่ 1 ตุลาคม พ.ศ. 2467
ยศและบรรดาศักดิ์

30 เมษายน พ.ศ. 2437 หลวงรังสฤษดิ์ศุขการ ถือศักดินา ๖๐๐
23 มีนาคม พ.ศ. 2447 พระนครภักดี ศรีนครานุรักษ์ ถือศักดินา ๓๐๐๐
20 สิงหาคม พ.ศ. 2454 อำมาตย์โท
25 กรกฎาคม 2455 – นายหมู่ตรี
13 เมษายน 2459 – นายหมู่ใหญ่
7 ตุลาคม 2459 – นายหมวดตรี
30 ธันวาคม พ.ศ. 2460 พระยาประเสริฐสุนทราศรัย
25 พฤศจิกายน 2461 – โปรดเกล้าฯ ให้กระทรวงมหาดไทยส่งสัญญาบัตรบรรดาศักดิ์ไปพระราชทาน
19 ตุลาคม 2463 – นายหมวดเอก กองเสือป่า
23 พฤศจิกายน พ.ศ. 2465  นายเรือเอก ราชนาวีเสือป่า
ตำแหน่ง

ข้าหลวงมหาดไทยมณฑลนครราชสีมา
9 พฤษภาคม พ.ศ. 2444 รั้งตำแหน่งผู้ว่าราชการ เมืองนางรอง
26 กันยายน พ.ศ. 2444 - รั้งตำแหน่งผู้ว่าราชการเมืองบุรีรัมย์ มีลำดับยศชั้นที่ 2 โท
ผู้ว่าราชการเมืองบุรีรัมย์
13 มิถุนายน พ.ศ. 2451 ปลัดมณฑลอุดร
16 กรกฎาคม พ.ศ. 2451 กราบถวายบังคมลาไปรับราชการตามหน้าที่
2 มิถุนายน พ.ศ. 2456 ผู้ว่าราชการเมืองเลย
30 ตุลาคม 2463 – ผู้ว่าราชการจังหวัดตราด
1 ตุลาคม พ.ศ. 2467 กราบถวายบังคมลาออกจากราชการ
เครื่องราชอิสริยาภรณ์

พ.ศ. 2459 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2454 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2460 –  เหรียญจักรพรรดิมาลา (ร.จ.พ.)
พ.ศ. 2436 –  เหรียญรัชฎาภิเศกมาลา (ร.ศ.)
พ.ศ. 2441 –  เหรียญประพาสมาลา (ร.ป.ม.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
อรุณ กิติยากร ณ อยุธยา

| ท่านผู้หญิง อรุณ กิติยากร ณ อยุธยา |
| --- | --- |
เกิด: อรุณ สนิทวงศ์ ณ อยุธยา 24 ธันวาคม พ.ศ. 2470 บ้านถนนบรรทัดทอง จังหวัดพระนคร ประเทศสยาม
เสียชีวิต: 29 กันยายน พ.ศ. 2551 (80 ปี) ประเทศไทย
คู่สมรส: หม่อมราชวงศ์กัลยาณกิติ์ กิติยากร
บุตร: หม่อมหลวงพลายชุมพล กิติยากร หม่อมหลวงสิริณา จิตตาลาน
บิดามารดา: หม่อมหลวงจรูญ สนิทวงศ์ หม่อมหลวงรวง สนิทวงศ์
ท่านผู้หญิงอรุณ กิติยากร ณ อยุธยา (สกุลเดิม: สนิทวงศ์ ณ อยุธยา; 24 ธันวาคม พ.ศ. 2470 − 29 กันยายน พ.ศ. 2551) เป็นภริยาของหม่อมราชวงศ์กัลยาณกิติ์ กิติยากร และพระเชษฐนี  (พี่สะใภ้) ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เกิดเมื่อวันที่ 24 ธันวาคม พ.ศ. 2470 เป็นธิดาของหม่อมหลวงจรูญ สนิทวงศ์ (หลวงจรูญสนิทวงศ์) กับหม่อมหลวงรวง สนิทวงศ์ สำเร็จการศึกษาจากคณะพาณิชยศาสตร์และการบัญชี จุฬาลงกรณ์มหาวิทยาลัย ได้รับทุนไปศึกษาต่อที่ประเทศอังกฤษ และกลับมาเป็นครูที่โรงเรียนสาธิตประสานมิตร ภายหลังได้ลาออกมาประกอบอาชีพส่วนตัว
ท่านผู้หญิงอรุณเป็นคุณหญิงจากการรับพระราชทานเครื่องราชอิสริยาภรณ์สำหรับตระกูลจุลจอมเกล้า ชั้นตติยจุลจอมเกล้า เมื่อ วันที่ 5 พฤษภาคม พ.ศ. 2512  ชั้นทุติยจุลจอมเกล้า เมื่อวันที่ 5 พฤษภาคม พ.ศ. 2530
ท่านผู้หญิงอรุณ กิติยากร ณ อยุธยา สมรสกับหม่อมราชวงศ์กัลยาณกิติ์ กิติยากร มีบุตรธิดา 2 คน  คือ
ร้อยโท หม่อมหลวงพลายชุมพล กิติยากร (12 สิงหาคม 2501 − 26 ธันวาคม 2559) สมรสกับอภิญญา กิติยากร ณ อยุธยา (สกุลเดิม สุวรรณวิหค)
หม่อมหลวงสิริณา กิติยากร สมรสกับปิยะ จิตตาลาน
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2511 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
ศิลปะสุโขทัย

พระอัฏฐารส วัดตะพานหิน จังหวัดสุโขทัย พระพุทธรูปปูนปั้นขนาดใหญ่ ศิลปะสุโขทัย
เจดีย์ทรงยอดดอกบัวตูม วัดเจดีย์เจ็ดแถว อำเภอศรีสัชนาลัย จังหวัดสุโขทัย
พระพุทธชินราช
พระอจนะ ในพระมณฑปวัดศรีชุม
ศิลปะสุโขทัย เป็นศิลปะที่เกิดขึ้นในพุทธศตวรรษที่ 18–19 ในบริเวณลุ่มแม่น้ำยม แม่น้ำน่าน แถบจังหวัดสุโขทัย อุตรดิตถ์ แพร่ พิษณุโลก และบริเวณลุ่มแม่น้ำปิง ทางตอนใต้ของจังหวัดกำแพงเพชร ถือกำเนิดขึ้นมาจากแรงบันดาลใจทางพระพุทธศาสนา โดยเฉพาะพุทธศาสนาแบบเถรวาทซึ่งได้รับอิทธิพลมาจากลังกา ดังปรากฏในโบราณสถานหลายแห่งที่มีแนวความคิดและลักษณะรูปแบบคล้ายกับสถาปัตยกรรมลังกา เช่น เจดีย์ช้างล้อมมเหยงคณ์ในลังกา พระพุทธรูปวัดตะพานหินที่สุโขทัย พระสี่อิริยาบถที่กำแพงเพชร เป็นต้น นอกจากนี้ยังได้ผสมผสานกับศิลปะอื่น ๆ ได้แก่ พม่า ขอม และจีน
สถาปัตยกรรม

ระเบียบทั่วไปสำหรับวัดสุโขทัย มีพื้นที่สี่เหลี่ยมผืนผ้า มีคูน้ำรอบกำแพงเตี้ย เจดีย์ประธานอยู่ตรงกลางหรือค่อนไปทางด้านหลัง วิหารต่อเนื่องจากเจดีย์ประธานออกไปทางด้านหน้า ทั้งสองเป็นแกนหลักของวัด รายล้อมด้วยเจดีย์บริวาร อาจมีวิหารน้อยหรืออาคารชนิดอื่นบ้าง การสร้างเสริมเพิ่มเติมในสมัยหลังย่อมทำให้แผนผังเดิมเปลี่ยนไป
เจดีย์แบบสุโขทัย เป็นเจดีย์แบบใหม่ซึ่งไม่มีที่ใดเหมือน เช่น เจดีย์ทรงยอดดอกบัวตูม ช่างสุโขทัยนำลักษณะบางประการมาจากปราสาทแบบขอม และบางลักษณะของเจดีย์แบบพม่าสมัยเมืองพุกาม นำมาปรับปรุงอย่างเหมาะสมพอดี จนเป็นเจดีย์แบบใหม่ เจดีย์ที่ได้รับแรงบันดาลใจมาจากปราสาทแบบขอมโดยตรงที่มีให้เห็น เช่น เจดีย์ทรงปราสาทประเภทเรือนชั้น หมายถึง ชั้นลดหลั่นเหนือเรือนธาตุ ชุดชั้นที่ลดหลั่นกันนี้เป็นชั้นสมมติโดยจำลองมาจากเรือนธาตุ ได้แก่ เจดีย์ประจำทิศตะวันออกของพระศรีมหาธาตุ วัดมหาธาตุ อำเภอเมืองสุโขทัย จังหวัดสุโขทัย ยังมี เจดีย์ทรงปราสาทยอด ที่ผนวกกับศิลปะล้านนา เจดีย์ได้รับอิทธิพลศิลปะลังกา มีฐานสี่เหลี่ยมยกสูง เช่น เจดีย์ช้างล้อม ที่วัดช้างล้อม อำเภอศรีสัชนาลัย จังหวัดสุโขทัย ที่มาของชื่อ เจดีย์ช้างล้อม
สำหรับอาคารที่รียกว่า มณฑป เป็นอาคารก่อด้วยศิลาแลง หลังคาจะใช้ศิลาแลงเรียงซ้อนเหลื่อมกันขึ้นไปจนถึงขั้นสูงสุดที่ไปบรรจบกัน  ทรงอาคารมีลักษณะเป็นสี่เหลี่ยม มีหลังคาเป็นชั้นแหลมลดหลั่นกันไปถึงยอดทำเป็นชั้นประมาณ 3 ชั้น มีทั้งแบบที่มีผนังและแบบมีโถง เข่น มณฑปวัดศรีชุม เป็นต้น
วิหารทำเป็นกำแพงทึบแล้วเจาะหน้าต่างเป็นช่องเล็ก ๆ มีลูกกรงทำด้วยอิฐหรือดินเผาปั้นเป็นลูกแก้วกั้น เพื่อให้แสงลอดเข้าไป อุโบสถสมัยสุโขทัยแทบทุกหลังจะหันหน้าไปทางทิศตะวันออก มีแผนผังเป็นรูปสี่เหลี่ยมผืนผ้า ก่อด้วยโครงสร้างศิลาแลงฉาบปูน โครงสร้างหลังคานิยมเรียงด้วยก้อนศิลาเหลี่ยมซ้อนกันเป็นรูปกลับบัว หรือเรียงตั้งแต่ใหญ่ไปหาเล็ก เป็นทรงยอดมณฑป นอกจากนี้ก็มีโบสถ์ที่มีโครงสร้างเป็นไม้แบบศาลาโถง มีหลังคาปีกนกคลุมต่ำ ไม่มีบานหน้าต่าง แต่เจาะผนังเป็นลูกกรงประดับด้วยปูนปั้น